**MØTEPROTOKOLL FRA STYREMØTE NR 1/2016 - ARBEIDSMØTE**

18. - 19. januar på hotell Skt Petri, København

**SAKLISTE**

# Sak 1/16 Hendt siden sist

**Referat:**

Styret ble orientert om aktuelle saker styremedlemmene har arbeidet med siden sist, og om saker av felles interesse for de øvrige styremedlemmene. Punktvis:

* Christer Mjåset: Deltatt i KS forhandlinger om særavtalen SFS 2305. Deltatt på fellesmøte på OUS.
* Torstein Schrøder-Aasen: Fungert som leder i Christers fravær (foreldrepermisjon). Deltatt på Spekter-konferansen. Deltatt i møter vedrørende SOL-prosjektet (Bedre styring, organisering og ledelse i spesialisthelsetjenesten). Har vært møte i rettshjelpsutvalget samt deltatt i møter om Yngreleger.no.
* Hanne Støre Valeur: Har jobbet med Yngreleger.no.
* Kristin Kornelia Utne: Skrevet høringssak "Med åpne kort".
* Clara Sofie Bratholm: Jobbet mye med EJD – funksjonsstart var 1. januar 2016. Har vært i Helsinki og hatt overtakelsesmøte med det nye styret. Skrevet kronikk i NRK Ytring om vaktfritak for gravide.
* Anja Fog Heen: Kontaktperson for turnuskandidater, og har bistått enkelte turnuskandidater i kommunehelsetjenesten.
* Christopher Kvistad Elnan: Arbeidet med lokale problemstillinger.
* Petter Risøe: Har skrevet høringsuttalelse om styringssystem. Har startet arbeidet med en Ylf kurs-nettside/app (i første omgang kursprogram og kursevaluering). Diverse kursorganiseringer, herunder FTV-møte 27. januar og vårkurs/årsseminar i april 2016.

**Vedtak:**

Styret tok sakene til orientering.

# Sak 2/16 Møteprotokoll fra siste møte

**Referat:**

Møteprotokoll var sendt styret til gjennomsyn og godkjenning i etterkant av forrige styremøte.

**Vedtak:**

Styret stadfester godkjenningen av møteprotokollen.

# Sak 3/16 Høringer

**Referat:**

Styret diskuterte hvilke høringer Ylf skal avgi svar på og hvilke styremedlemmer som får ansvaret for hver enkelt høring.

**Vedtak:**

Ylf skal avgi svar på følgende høringer (ansvarlig for høringen står i parentes):

* Høring – Invitasjon til å gi skriftlige innspill til Kvinnsland-utvalgets arbeid (Hanne Støre Valeur)
* Høring - Endringer i arbeidsmiljøforskriftene - vold og trusler om vold i arbeidslivet (Christopher Kvistad Elnan)
* Høring - Forslag om endring av funksjonsperiode for organisasjonsledd i Legeforeningen (Torstein Schrøder-Aasen)
* Høring – Oppnevnelse til ankenemnd – Råd for legemiddelinformasjon (Ylfs sekretariat)
* Høring - NOU 2015:17 Først og fremst. Et helhetlig system for håndtering av akutte sykdommer og skader utenfor sykehus (Kristin Kornelia Utne, Clara Sofie Bratholm og Petter Risøe).

# Sak 4/16 Krav til hovedoppgjør i alle sektorer

**Referat:**

På bakgrunn av føringer gitt fra landsstyret på tariffkonferansen 29. oktober 2015, diskuterte styret de kommende hovedtariffoppgjørene i ulike tariffområder som berører Ylfs medlemmer, herunder hvilke krav Ylf skal fremme.

**Vedtak:**

Styret gir sekretariatet fullmakt til å utforme kravbrev basert på styrets drøftelser.

# Sak 5/16 Prioriteringsdebatt - Oppfølging av Ylfs punktprogram

**Referat:**

Styret drøftet oppfølging av Ylfs punktprogram og prioritering av saker i henhold til dette. Følgende satsningsområder ble særskilt tatt opp:

Satsningsområde – ansettelse

En rekke problemstillinger knyttet til faste stillinger gjenstår og styret arbeider fortløpende for å løse disse. Som et ledd i arbeidet med faste stillinger ble muligheten for et tettere samarbeid mellom tillitsvalgte for Ylf og Of særskilt drøftet.

Bruken av midlertidige fordypningsstillinger ble særskilt drøftet.

Satsningsområde - spesialisering

Det ble særskilt drøftet hvordan arbeidet med utforming av læringsmål i ny spesialitetsstruktur skal følges opp fremover.

Satsningsområde – god lønnsutvikling og arbeidsbelastning

Styret ble orientert om arbeidsgruppen som arbeider særskilt med problemstillingen arbeidsbelastning – indremedisin. Det ble drøftet hvordan det videre arbeidet knyttet til arbeidsbelastning skal legges opp, herunder hvilke kartlegginger som bør gjennomføres.

Satsningsområdet – stipendiater

Styret drøftet lønnsforholdene for stipendiater.

Satsningsområdet – tillitsvalgte

Styret drøftet hvordan man kan sikre en enda bedre oppfølging av de tillitsvalgte.

Syret drøftet foretakstillitsvalgtes mulighet til å få dekket midler i forbindelse med lokale forhandlinger på enklest vis. Muligheten for å utforme et felles skjema som FTV kan benytte overfor lokalforeningene ble særskilt tatt opp.

Felles møte med Of og Ylf

Tidspunkt for et felles møte mellom Of og Ylf ble diskutert.

Satsningsområde – Internasjonalt arbeid

Spørsmål om Ylf kan bidra med sekretariatarbeid for EJD ble drøftet.

**Vedtak:**

Styret ønsker å fokusere særskilt på følgende fremover:

Ansettelse:

* Implementering av faste stillinger for LIS, herunder D-stillinger
* Ulovlige midlertidige ansettelser

Spesialisering:

* Arbeide videre med å sikre gode læringsmål i ny spesialitetsstruktur.
* Avholde møte med tillitsvalgte for LIS for å forberede dem på det kommende arbeidet med innspill til nye læringsmål.

God lønnsutvikling og arbeidsbelastning:

* Arbeide videre med å sikre gode lønns- og arbeidsvilkår
* Kartlegge arbeidsbelastningen ved indremedisinske avdelinger

Stipendiater:

* Det skal arbeids særskilt med å sikre bedre lønns- og arbeidsvilkår for leger som forsker (stipendiater).

Tillitsvalgte:

* Det arbeides videre med å sikre best mulig oppfølging av tillitsvalgte.
* Arbeidsgruppen (Guro-Marte Gulstad Mpote, Petter Risøe og Amund Ringen) som er nedsatt for å utarbeide forslag til praktiske løsninger og bistand av tillitsvalgte, lager et utkast til skjema som tillitsvalgte kan benytte overfor lokalforeningen ved søknad om midler til lokale forhandlinger.

Felles møte med Of og Ylf:

* Det rettes en henvendelse til Of hvor det foreslås at fellesmøtet avholdes 1. og 2. mars 2016 i Trondheim.

Internasjonalt arbeid:

* Det gis tilbakemelding til EJD om at sekretariatsarbeid normalt følger presidenten. Ylf har i utg.pkt ikke ressurser å avse til slikt arbeid. Dersom dette ikke kan løses innen EJDs apparat kan Ylf vurdere å tilby midler til sekretærbistand for EJDs styre.

# Sak 6/16 Foreløpige regnskapstall for 2015

**Referat:**

Styret gjennomgikk foreløpige regnskapstall for 2015.

**Vedtak:**

Styret tar saken til orientering.

# Sak 7/16 Årsmøtet 2016

Styret drøftet saksliste for årsmøtet, og valg av ordstyrer.

**Vedtak:**

Styret vil foreslå Tilde Broch Østborg som ordstyrer på årsmøtet. Foreløpig saksliste godkjennes. Endelig saksliste behandles på neste styremøte.

# Sak 8/16 Planlegging av kurs, konferanser og styremøter

**Referat:**

Styret planla gjennomføringen av og la en struktur for kommende kurs og konferanser, herunder FTV kurs på Gardermoen 27. januar 2016 samt vårkurs og årsmøteseminar i april 2016.

**Vedtak:**

Petter Risøe utformer program til FTV kurs, vårkurs og årsmøteseminar basert på innspill fra styret. Endelig program fastsettes av styret per e-post.

# Sak 9/16 Yngreleger.no

**Referat:**

Styret fikk informasjon om og drøftet innholdet til siste nummer av Forum. Styret fikk informasjon om yngreleger.no og status for prosjektet. Følgende temaer ble særskilt diskutert: blogg, gjesteskribent, redaksjonsmedarbeidere, fotograf og turnuslegeportalen.

**Vedtak:**

Det nedsettes en arbeidsgruppe bestående av Christer, Anja, Hanne og Clara vedrørende en eventuell opprettelse av turnuslegeportal. Styret overlot den videre oppfølgingen av yngreleger.no til redaktøren, og tok for øvrig saken til orientering.

Muligheten for å opprette regionale redaksjonsmedarbeidere utredes nærmere og settes opp som en egen sak på styremøtet i februar.

Turnuslegeportalen settes opp som en egen sak på styremøte i mars.

# Sak 10/16 Høringsmal

**Referat:**

Styret drøftet utkast til høringsmal.

**Vedtak:**

Styret godkjente høringsmalen.

# Sak 11/16 Legeforeningens satsningsområde - Bedre styring, organisering og

# ledelse i spesialisthelsetjenesten (SOL)

**Referat:**

Styret ble informert om og drøftet Legeforeningens satsningsområde – Bedre styring, organisering og ledelse i spesialisthelsetjenesten. Kostnaden knyttet til prosjektet ble diskutert særskilt, herunder hvorvidt Ylf skal bidra med midler.

**Vedtak:**

Styret vil på nytt foreslå at sentralstyret finansierer prosjektet. For øvrig tok styret saken til orientering.

# Sak 12/16 Eventuelt

Styret har mottatt søknad fra Nmf om økonomisk støtte til prosjektet NorPal-Sawa. Praksis er at slike saker som oftest avslås da det ikke er satt av midler til dette.

**Vedtak:**

Søknaden avslås, da det ikke er satt av budsjettmidler til denne type poster. Styret delegerer myndighet til å avslå slike saker for fremtiden til styreleder, som orienterer om saken på etterfølgende styremøte. På det etterfølgende styremøte har styret adgang til å omgjøre avslaget.